1.	Účastník ZPC 

Meno a priezvisko, tituly:	Marcela Hajtmánková, Mgr.
Viliam Michalovič, Ing. (len bilaterálne rokovanie 13.10.)	
Znalosť cudzích jazykov:	anglický, nemecký jazyk	

2.	Zahraničná pracovná cesta

Štát / mesto:	Belgicko/ Brusel	
Názov a adresa 
prijímajúcej organizácie:	Európska komisia, Place Madou 1, Brusel	
Účel cesty:	Stretnutie NA s Európskou komisiou, Bilaterálne stretnutie s EK	
Spôsob financovania 
(kto hradí cestovné, pobytové náklady, iné výdavky):	Cestovné výdavky- refundácia EK	

3.	Rámcový program pobytu

Dátum	Navštívené organizácie, alebo pomenovanie programu dňa, popis rokovania s uvedením mien a kontaktov na partnerov	
12.10.2011	•	Úvodné privítanie P. Pascalom Lejeune (riaditeľ Unit E2- Youth in Action Programme)
•	Pracovný plán národných agentúr – p. Arnaud Dupont (EK)
•	Predstavenie nového Sprievodcu programom Mládež v akcii na rok 2012 – p.Giorgio Guazzugli-Marini (EK)
•	Šírenie výsledkov a výstupov z projektov cez program MvA - .Arnaud Dupont (EK)
•	Informačná stratégia – zástupcovia bulharskej, portugalskej a estónskej NA
•	Rok čínsko-európskeho priateľstva
•	Centralizované projekty	
13.10.2011	•	Rozvoj mládežníckej politiky- p. Floor van Houdt (EK- Unit for Youth Policy)
•	IT podpora národných agentúr – Robert France (EK)
•	Bilterálne stretnutie s EK- Marcela Hajtmánková (Vedúca NA), Viliam Michalovič (GR IUVENTA), Arnaud Dupont (EK), Elzbieta Markowska (EK)	

4.	Stručný priebeh rokovaní
 
Dátum	Podľa rámcového pobytu – obsah a výsledky rokovaní (v prípade študijnej cesty charakteristika a výsledky problematiky, získané poznatky, uplatnenie poznatkov z predchádzajúcich ciest)	
12.10.2011	•	Úvodné privítanie P. Pascalom Lejeune (riaditeľ Unit E2- Youth in Action Programme)
p.Pascal Lejeune zhodnotil prácu agentúr počas roku 2011, uviedol základné zistenia z monitorovacích návštev národných agentúr a výstupy a zistenia z auditov za rok 2011.
Slovenská národná agentúr počas roku 2011 nemala žiadnu monitorovaciu návštevu. Vo februári a v marci 2011 sa v slovenskej NA realizovali 2 audity- audit z EK zameraný na vnútorné procesy a finančný manažment v národnej agentúre a finančný audit externej európskej firmy More and Stevens zameraný na kontrolu finančných tokov za roky 2005 a 2007.
Výstupy z auditov boli komunikované písomne s EK a zároveň počas bilaterálne stretnutia 13.10.2011.
•	Pracovný plán národných agentúr – p. Arnaud Dupont (EK)
Všeobecné predstavenie podkladov pre tvorbu pracovného plánu na obdobie 2012-2013. EK odporučila zameranie sa na kvalitnú informačnú stratégiu, prezentáciu novej generácie programu pre mladých ľudí, ktorá bude platná od roku 2014.
•	Predstavenie nového Sprievodcu programom Mládež v akcii na rok 2012 – p.Giorgio Guazzugli-Marini (EK)
Zástupca EK uviedol najdôležitejšie zmeny v administrácii a obsahu programu Mládež v akcii na rok 2012. Najdôležitejšou zmenou bude redukcia predkladacích termínov z 5 na 3 – finále predkladacie termíny: 1. Február, 1. Máj, 1. Október. Ďalšou zmenou je elektronické podávanie žiadostí o finančný príspevok- platné od 1. Novembra 2011. V rámci akcie 2 – Európska dobrovoľnícka služba boli predstavené nové fixné sumy, ktoré rešpektujú účelovejšie financovanie nákladov dobrovoľníkov- do roku 2011 boli fixné sumy stanovené za mesiac, od roku 2012 budú fixné sumy stanovené na týždeň.
•	Šírenie výsledkov a výstupov z projektov cez program MvA - .Arnaud Dupont (EK)
Zástupca EK prezentoval požiadavky na monitoring médií, aby bolo možné odsledovať výstupy z projektov. Zároveň apeloval na riaditeľov NAs, aby do svojej informačnej stratégie zahrnuli aj šírenie príkladov dobrej praxe a propagáciu nového programu.
•	Informačná stratégia – zástupcovia bulharskej, portugalskej a estónskej NA
Zástupcovia bulharskej, portugalskej a estónskej agentúry prezentovali príklady dobrej praxe. Zaujímavou inšpiráciou je príklad z Bulharska, kde NA spolupracuje so študentmi žurnalistiky, ktorí v rámci svojich ročníkových a seminárnych prác pomáhajú pri koordinácii informačných aktivít.
•	Rok čínsko-európskeho priateľstva
Zástupca EK informoval o priebehu podujatí realizovaných na úrovni EK a v Číne. V júni 2011 sa zástupcovia mládežníckych organizácií stretli v Číne spoločne so zástupcami čínskymi organizácií a firiem, prezentovali svoju prácu a zameranie. Cieľom stretnutia bolo naštartovať funkčné partnerstvá.
24.10.2011 sa koná záverečná ceremónia v Číne pri príležitosti ukončenia roku 2011, ktorý bol na podporu tejto spolupráce venovaný.
Slovensko sa do spomínanej spolupráce aktívne zapojilo a na podujatia vyslalo zástupcov mládežníckych skupín a inštitúcií.
•	Centralizované projekty
Zástupcovia EK prezentovali systém administrácie projektov, ktoré sa podávajú priamo na Európsku komisiu (centralizované akcie).
Zo Slovenska celkovo za rok 2011 bolo schválených 9 projektov. 76 organizácii sa v projektoch iných krajín zúčastnilo ako partnerské organizácie.	
13.10.2011	•	Rozvoj mládežníckej politiky 
Zástupkyňa EK informovala stratégii mládežníckej politiky a o prioritách na rok 2012. V roku 2012 sa bude pracovať na “EU Youth  Report”, ktorá bude obsahovať: politickú správu o plnení priorít  za posledné obdobie a o nových prioritách na roky 2013-2015. Bude obsahovať štatistické údaje a analýzy získané z výskumov o mládeži a príklady dobrej praxe z rôznych krajín. Informovala o prioritách štruktúrovaného dialógu 2011-2012, ktorými sú participácia a nezamestnanosť mladých ľudí.
•	IT podpora národných agentúr – Robert France (EK)
Zástupca EK podrobne a názorne vysvetľoval nový systém podávania elektronických žiadostí. Tento systém sa začne povinne aplikovať od 1. Novembra 2011 a národné agentúry sú povinné konzultovať predkladací proces s aplikantmi. Zároveň EK (na námietky siete NA) povolila aj akceptáciu žiadostí podaných v papierovej forme, nakoľko sa objavili prípady, že formuláre nefungujú na 100%.
Súčasťou podpory zo strany EK je vydanie manuálu na spracovanie a podávanie žiadostí v elektronickej forme.
•	Bilterálne stretnutie s EK- Marcela Hajtmánková (Vedúca NA), Viliam Michalovič (GR IUVENTA), Arnaud Dupont (EK), Elzbieta Markowska (EK)
Bilaterálne stretnutia sú súčasťou podpory komunikácie medzi EK a národnými agentúrami, Zvyčajne sa prizývajú vedúci NAs  na stretnutie s pracovníkom z EK, ktorý je za danú NA zodpovedný. 
Predmetom stretnutia bolo:
•	Konzultácia k zisteným nedostatkom v nastavených procesoch v NA (zistenia uvedené v posudku k DoA 2010)
Vedúca NA a GR IUVENTY deklarovali progres vo vnútorných procesoch NA. NA základe dohovoru a konzultácií k jednotlivým zisteniam sa EK  a NA MvA dohodli na spracovaní komentárov a ďalších informácií do konca októbra 2011.
•	Koncepcia nového pracovného plánu NA na roky 2012-2013
Na základe predchádzajúceho spoločného stretnutia NAs a EK vyvstala diskusia o nastavení priorít na roky 2012- 2013. Slovenská NA bude reflektovať priority stanovené EK a zároveň na priority stanovené konkrétne pre jednotlivé akcie program Mládež v akcii.
Viac sa zameria na budovanie partnerstiev s inými inštitúciami, ktoré sú zodpovedné na implementáciu mládežníckej politiky na Slovensku. Zároveň sa bude snažiť prepájať spoločnú problematiku (prierezové aktivity ako začleňovanie mladých ľudí s nedostatkom príležitostí, dobrovoľníctvo, uznanie neformálneho vzdelávania, participácia) aj s inými aktivitami v rámci inštitúcie IUVENTA.
Pracovný plán musí byť odovzdaný na EK do 25. Novembra 2011.	

5.	Odporúčané závery 
(Uvádza sa  kto a aké opatrenia zabezpečí za účelom využitia poznatkov získaných na ZPC. Uvádzajú sa aj partneri, ktorým sa poznatky sprostredkúvajú.)
Odporúčané závery zo ZPC sú vyššie pomenované pri jednotlivých tematických blokoch. Na využitie poznatkov je zodpovedná vedúca národnej agentúry programu Mládež v akcii.
Závery zo stretnutia budú zformulované do záverečnej správy z EK, ktorá bude k dispozícii v archíve NA MvA v IUVENTE- Slovenskom inštitúte mládeže, Búdková 2, Bratislava.

6.	Prehľad prinesenej dokumentácie a miesto jej uloženia 

PP prezentácie z jednotlivých tematických blokov a návrhy fixných súm pre Akciu 2- Európska dobrovoľnícka služba. Prinesené materiály sú k dispozícii v NA MvA.	

7.	Osobitne vyhodnotený očakávaný prínos ZPC 

Prínosom ZPC bola samotná účasť na stretnutí NA s EK, ktoré sa koná dvakrát do roka. Počas stretnutia odzneli dôležité informácie (popísané vyššie), ktoré zástupcovia EK predstavia zástupcom ministerstiev členských štátov na Programovom výbore v decembri 2011 v Bruseli.
Prínosom bilaterálneho rokovania bola konzultácia k odstráneniu nedostatkov, zistených pri auditoch a pri analýze deklarácie o vierohodnosti 2010. Väčšina z identifikovaných zistení bude po zaslaní stanoviska NA prostredníctvom odboru mládeže ministerstva uzatvorená. 	

8.	Spôsob zverejnenia výsledkov ZPC, prenos získaných informácií

(Uvádzajú sa mená a adresy osôb a organizácií, ktorým boli sprostredkované informácie o výsledkoch ZPC)

Pracovníci NA MvA – IUVENTA – Slovenský inštitút mládeže.	

Súhlasím so zverejnením tejto správy na internete

Dátum:	24.10.2011	
Správu vypracoval
(meno a priezvisko, podpis):	Marcela Hajtmánková 	
Správu schválil
(meno a priezvisko, podpis):	Viliam Michalovič